Djela Petrova i dvanaestorice apostola
<s>Djela Petrova i dvanaestorice apostola je ranohrišćanski apokrifni spis otkriven u 20. vijeku u okviru knjižnice Nag Hamadi.</s>

<s>Na osnovu naslova javlja se do­jam da je riječ o trinaest apostola (Petru i 12 drugih), no u tekstu se eksplicitno navodi da je učeni­ka bilo jedanaest (9,20-21).</s><s>Malo je vjerojatno da je ovaj traktat dio izgubljenog dijela apokrifnih Djela Petro­vih, kako se pretpostavljalo.</s>

<s>Nastanak</s>

<s>Djela Petrova i dvanaestorice apostola pripada u skupinu apokrifnih djela iz 2. i 3. stoljeća.</s><s>Sličnosti ne­kih njegovih dijelova sa Pastirom Hermasom upućuju na 2. stoljeće kao datum na­stanka.</s>

<s>Sadržaj</s>

<s>Uvodni dio postavlja narativni okvir.</s><s>Pripovjedač je Petar, a posrijedi je razdoblje nakon raspeća Isusa, budući da apostoli kreću na putovanje na vlas­titu inicijativu, i Isus nije sa njima.</s><s>Činjenica, međutim, da je prisutno samo jedanaest učenika navodi na zaključak da još nije došlo do uzašašća.</s><s>Odlučivši zajedno krenuti na put propovijedanja, apostoli pronalaze brod i isplovljavaju (1,16-26), prepuštajući Gospodinu da im odabere odredište.</s><s>Brod pristaje u otočkom gradu koji se zove Na­seobina, i Petar odlazi raspitati se za smještaj.</s>

<s>Petar susreće trgovca biserima i saznaje kako ga doživljavaju bogati a kako si­romašni (2,10-5,18).</s><s>On primjećuje kako mu bogati okreću leđa dok izvikuje svoju robu na prodaju, jer smatraju da je zapravo i nema.</s><s>Siromašni, naprotiv, hrle do njega iako nemaju čime kupiti njegovu robu, jer, bili bi zadovoljni samo i da vide biser.</s><s>Tr­govac im obećaje pokloniti jedan biser ako pođu u njegov grad.</s><s>Siromašni ispituju Pe­tra o opasnostima koje vrebaju na putu u grad.</s><s>Petar im kazuje ono što je čuo, i okre­će se trgovcu, raspitujući se za njegovo ime i o teškoćama na putu.</s><s>Trgovac mu odgo­vara da mu je ime Lithargoel, što je u tekstu protumačeno kao lagani kamen, sjajan poput gazelina oka, po svoj prilici biser.</s>

<s>Sledi putovanje Petra i njegovih prijatelja u obećani grad (5,19-8,11), po Lithargoelovim uputama.</s><s>Jedini način da se pripreme za putovanje u grad "devet dveri" jest potpuno odricanje od svih posjeda, i strogo pridržavanje posta, kako ne bi posje­dovali ništa što bi pljačkaši mogli poželjeti (5,19-6,8).</s><s>Sve što trebaju Isusovo je ime (6,9-19).</s><s>Petar potom doživljava viziju gradskih bedema okruženih valovima.</s><s>Zna­čenje vizije protumačeno je u kratkom razgovoru Petra i jednog starca.</s><s>Petar i njego­vi učenici kreću na put u grad.</s>

<s>Lithargoel izlazi iz grada prerušen u liječni­ka i kazuje da će im pokazati gdje živi Lithargoel (8,11-35).</s><s>Međutim, umjesto da to učini, on se razotkriva kao Isus Krist (9,1-19), u razgovoru sa Petrom kojeg nalazimo kod Mateja 16,13-19.</s><s>Učenici padaju ničice u znak štovanja.</s><s>Krist, koji se nadalje naziva Gospodin, daje im kutiju i torbu s lijekovima, te ih upućuje da se vrate u Naseobinu, grad iz kojeg su došli.</s><s>Zadaća im je podučavati i liječiti, naročito siromašne (9,1-10,13).</s><s>Petar primje­ćuje kako im nemaju što dati, budući da su se svega odrekli, no Gospodin ističe ka­ko imaju njegovo ime, koje je vrednije od svega (10,13-30).</s><s>Razgo­vor završava Kristovom opomenom da izbjegavaju bogate.</s>

<s>Analiza</s>

<s>Tekst je kompozitan, što se može primijetiti na mjestima gdje se različiti odsječ­ci ne podudaraju.</s><s>Čini se da je urednik sabrao četiri izvorno neovisne pripovijesti.</s><s>Tri su vjerojat­no počinjale kao parabola ili alegorija, nalikujući donekle onima iz Pastira Hermasa: priča o trgovcu biserima kojeg bogati odbacuju a siromašni prihvaćaju; pripovijest o gradu Naseobini okruženom bedemima, te pripovijest o puto­vanju za čiji je uspješan svršetak potrebno u potpunosti se odreći hrane i svih dobara.</s><s>Četvrta pripovijest govori o tome kako je Krist uputio učenike da prihvate službu pro­povijedanja i iscjeljivanja siromašnih i bolesnih kršćana.</s><s>Ove pripovijesti međusobno povezuje prisutnost Petra i drugih učenika, i kao i ime Lithargoel, koje povezuje tr­govca biserima u drugom dijelu sa onime koji daje upute za put u trećem dijelu, a kas­nije i sa Kristom, u četvrtom dijelu, koji učenike stavlja u službu.</s>

<s>Čini se da je pripovjedačka namjera posljednjeg urednika bila da opiše priprema­nje učenika za apostolska djela.</s><s>Tijekom pripovijedanja, urednik mijenja vremenski okvir od najranijeg apostolskog razdoblja do svog vlastitog vremena.</s><s>Na kraju posljednjeg dijela uviđamo da se ne radi zapravo o poslanju izvornih učenika, nego o njihovim nasljednicima.</s><s>Stječe se dojam da je namjera urednika bila podsjetiti crkvene oce svog vremena na njihovu istinsku misiju.</s>

<s>U samom traktatu nema mnogo toga što bi se kosilo sa doktrinom ras­tuće ortodoksije.</s><s>Temu apostolskog siro­maštva nalazimo i u Evanđeljima, kao i polemiku protiv bogatih.</s><s>Umjeren enkratitski naglasak vidljiv je u zabrani jedenja mesa, no ništa nije rečeno o braku.</s><s>Ne čini se, stoga, da je traktat iznikao unutar neke odre­đene ranokršćanske sekte.</s><s>Urednik radije ostaje u okvirima šire crkve i za­laže se za povratak apostolskog djelovanja crkvenih vođa.</s><s>Prikaz Krista kao liječnika možda je bio odgovor na raširenost Asklepijevog kulta.</s>

<s>Postoji i teorija da je riječ o dvama različitim "djelima": djelima Pet­ra (1,30-5,5) i djelima apostola (5,5-12,19).</s>

<s>Izvori</s>

<s>Vidi još 
 Sveti Petar
 Djela apostola
 Knjižnica Nag Hamadi</s>

<s>Vanjske veze 
  Acts of Peter and the Twelve Text from The Gnostic Society Library</s>

<s>2. vijek
Apokrifi
Ranohrišćanski spisi</s>

